Midnight Express

Midnight Express er en britisk-amerikansk dramathriller fra 1978 regissert av Alan Parker. Filmen handler om amerikaneren Billy Hayes som havner i et brutalt tyrkisk fengsel etter å ha blitt tatt med to kg hasj mens han er på ferie. Den internasjonale situasjonen gjør at han får en urimelig lang dom. En flukt synes som eneste mulighet for å overleve. Hovedrollen som Hayes spilles av Brad Davis, mens sentrale biroller spilles av Randy Quaid, John Hurt, Irene Miracle og Paul L. Smith. Manus ble skrevet av Oliver Stone og bygger på Hayes selvbiografi fra 1977.
Midnight Express ble belønnet med Golden Globe for beste film og to Oscar (både for manus og for musikk).


== Handling ==
Filmen er en dramatisert versjon av amerikaneren Billy Hayes liv i et tyrkisk fengsel på 1970-tallet. I 1970 arresteres Billy Hayes av tyrkisk politi i det han er i ferd med å gå ombord på et fly i Istanbul i Tyrkia. Han blir tatt med to kilo hasj og dømmes til fire års fengsel. I mellomtiden forverres den internasjonale situasjonen mellom Tyrkia og USA. Dette gjør at Billys straff endres fra fire til 30 års fengsel. Hans fengselsopphold blir en lidelse med sult, sadisme, brutalitet og psykiske påkjenninger. Han klarer å holde ut påkjenningene, men etter en voldsepisode blir han satt på en avdeling for psykisk syke, og han innser at han må flykte for å ikke dø der.


== Om filmen ==


=== Økonomi og popularitet ===
Den innbrakte 35 millioner dollar i USA og havnet på 14. plass over de mest innbringende filmene i 1978.Produksjonskostnadene var på 2,3 millioner.


=== Anmelderne ===
Den ble godt mottatt av anmelderne, noe som gjenspeiles i at den har fått 96 % på Rotten Tomatoes. Den amerikanske filmkritikeren Roger Ebert gav den tre av fire stjerner, mens Leonard Maltin gav den 3,5 av 4 stjerner.VGs anmelder gav den terningkast fem. Anmelderen i CINERAMA gav den terningkast fem i 2010.


=== Priser ===
Filmen vant seks Golden Globes, inkludert for beste film. Den vant også to Oscar, i kategoriene beste musikk og beste manus basert på annen kilde (Oliver Stone).


=== Annet ===
Filmen ble innspilt høsten 1977 på Malta. Blant annet så ble fengselscenene ble innspilt ved Fort Saint Elmo i Valletta.


=== Reaksjoner ===
Filmen er løst basert på boka. I virkeligheten ble ikke Hayes utsatt for noe voldtektsforsøk. Han tok heller ikke livet av sin fangevokter. I et amatøropptak fra 1999, i forbindelse med Filmfestivalen i Cannes, uttrykte Hayes i et intervju skuffelse over filmen og forteller om sine virkelige hendelser i fengselet. Han reagerte særlig på filmens fremstillingen av tyrkerne. I ettertid har også Oliver Stone beklaget hvordan det tyrkiske folk ble fremstilt i filmen. Filmen vakte forøvrig store protester fra tyrkisk hold da den kom.


== I rollene ==


== Referanser ==


== Eksterne lenker ==
(en) Midnight Express på Internet Movie Database 
(no) Midnight Express hos Filmfront 
(sv) Midnight Express i Svensk Filmdatabas 
(da) Midnight Express i Danmark Nationale Filminstitut 
(fr) Midnight Express på Allociné 
(nl) Midnight Express på MovieMeter 
(en) Midnight Express på AllMovie 
(en) Midnight Express på Turner Classic Movies 
(en) Midnight Express på Rotten Tomatoes 
(en) Midnight Express på Metacritic